[{"text_idx": "#000002", "text": "En la marda sonsceno pri la 104-a UK en Lahtio ni prezentas la unuan parton de la programero, en kiu al la kongresa publiko prezentis sin novaj estraranoj. En g\u0302i au\u0306dig\u0302as sinprezentoj de la prezidanto de UEA, Duncan Charters; de la vicprezidantoj Fernando Maia kaj Huang Yinbao \u2013 Trezoro kaj de la g\u0302enerala sekretario \u2013 Aleks Kadar. Duncan Charters prezentas krome la sinprezenton de la estrarano Amri Wandel, kiu pli frue devis forlasi Lahtion. La komencaj aktualaj\u0302oj rilatas al la germana propono akcepti 25 mil enmigrantojn, kiuj celis Italion; ni informas krome pri nova kunlabora pola-c\u0302ina projekto nun realigata en la urbo Olsztyn. La scienca temo traktas la beban balbutetadon kaj gravecon de la gepatra reago je g\u0302i por akceli la parolevoluon de siaj infanoj. La komencaj aktualaj\u0302oj kaj la sciencbultena temo estas samtempe legeblaj kaj au\u0306skulteblaj post la alklako de la trabetoj \u201enovaj\u0302oj\u201d kaj \u201esciencaj informoj\u201d. La programinformon akompanas foto de novaj estraranoj de UEA dum la kongresa programero \u201eNova estraro sin prezentas\u201d. La elsendo estas au\u0306debla ankau\u0306 en jutubo c\u0302e la kanalo Espero2009: "}]